આ સુર અને તાલ નો એક અદભુત સમન્વય હતો. તપઋતુમાં ઈસુની પીડાના કરુણ ભજનો સાંભળી ઉપસ્થિતઃ રહેલ બધા ઘણા ભાવ વિભોર થઇ ગયા હતા. આ કાર્યક્રમની ખાસ વાત એ હતી કે એક બિન-ખ્રિસ્તી એવા શ્રી ઉમેશ પટેલ ના સ્વરમાં આ ભજનો રજુ કરાયા. અને તેમને તબલા પર સંગત મળી શ્રી મોન્ટી લાલાની ની. ગાનાર તથા સાંભળનાર બધાની આંખો ભીની થઇ હતી. વર્ષો પહેલા જેના મનમાં આ કાર્યક્રમ કરવાનું બીજ રોપાયું હતું તેવા કેતન ક્રિશ્ચયન દ્વારા આ કાર્યક્રમનું સફળ સંચાલન કરવામાં આવ્યું અને એમને આ સંચાલનમાં સાથ આપ્યો એમના પત્ની ઈલા ક્રિસ્ચ્યને. તેમને સાંભળવા એ પણ એક અદભુત લ્હાવો હતો. આ દંપતીએ ગીતને અનુરૂપ બાયબલ ના વચનો નું ભાવવાહી વાંચન કર્યું. ખરેખર એક અવિસ્મરણીય કાર્યક્રમ. કાર્યક્રમ ના પ્રણેતા તમામ ને ખુબ ખુબ અભિનંદન. જય ઈસુ.